অরুণ তিওয়ারি
অরুণ কুমার তিওয়ারি (জন্ম ১০ ফেব্রুয়ারি ১৯৫৫) একজন ভারতীয় ক্ষেপণাস্ত্র বিজ্ঞানী, লেখক ও অধ্যাপক। তিনি বেশ কয়েকটি বই লিখেছেন এবং ড. এপিজে আবদুল কালামের সাথে ৫টি বই-রচনা করেছেন, যার মধ্যে রয়েছে উইংস অফ ফায়ার, যেটি ভারতের প্রাক্তন রাষ্ট্রপতি ড. এপিজে আবদুল কালামের আত্মজীবনী। ১৯৯৯ সালে প্রকাশিত উইংস অফ ফায়ার একটি আধুনিক ক্লাসিক হয়ে উঠেছে যার ৩০টিরও বেশি পুনঃমুদ্রণ ১০ লাখেরও বেশি কপি বিক্রি হয়েছে। ১৮টি ভাষায় অনুবাদ করা হয়েছে।